CELEX: 
Language: fi
Date: 2017-05-24 00:00:00
Title: KOMISSION ASETUS (EU) …/…, Euroopan parlamentin ja neuvoston asetuksen (EY) N:o 1333/2008 liitteen II muuttamisesta siltä osin kuin on kyse fosforihapon – fosfaattien – di-, tri- ja polyfosfaattien (E 338–452) käytöstä tietyissä raakalihavalmisteissa

KOMISSION ASETUS (EU) …/…,
            
            
               annettu 22.5.2017,
            
            
               Euroopan parlamentin ja neuvoston asetuksen (EY) N:o 1333/2008 liitteen II muuttamisesta siltä osin kuin on kyse fosforihapon – fosfaattien – di-, tri- ja polyfosfaattien (E 338–452) käytöstä tietyissä raakalihavalmisteissa
            
            
               (ETA:n kannalta merkityksellinen teksti)
            
            
               EUROOPAN KOMISSIO, joka
            
            
               ottaa huomioon Euroopan unionin toiminnasta tehdyn sopimuksen,
            
            
               ottaa huomioon elintarvikelisäaineista 16 päivänä joulukuuta 2008 annetun Euroopan parlamentin ja neuvoston asetuksen (EY) N:o 1333/2008
                  1
                ja erityisesti sen 10 artiklan 3 kohdan
            
            
               sekä katsoo seuraavaa:
            
            
               (1)Asetuksen (EY) N:o 1333/2008 liitteessä II vahvistetaan unionissa elintarvikkeissa käytettäväksi hyväksyttyjen elintarvikelisäaineiden luettelo ja niiden käyttöä koskevat edellytykset.
            
            
               (2)Kyseinen luettelo voidaan saattaa ajan tasalle Euroopan parlamentin ja neuvoston asetuksen (EY) N:o 1331/2008
                  2
                3 artiklan 1 kohdassa tarkoitetun yhtenäisen menettelyn mukaisesti joko komission aloitteesta tai hakemuksen johdosta.
            
            
               (3)Tšekki jätti 11 päivänä toukokuuta 2015 hakemuksen fosforihapon, fosfaattien, difosfaattien, trifosfaattien ja polyfosfaattien, jäljempänä ’fosfaatit’, käytön sallimisesta stabilointiaineena seuraavissa tšekkiläisissä raakalihavalmisteissa: Bílá klobása, Vinná klobása, Sváteční klobása ja Syrová klobása. Hakemus asetettiin myöhemmin jäsenvaltioiden saataville asetuksen (EY) N:o 1331/2008 4 artiklan mukaisesti. 
            
            
               (4)Fosfaattien käyttö on tarpeen, jotta voidaan pitää yllä sellaisten raakalihavalmisteiden kuin Bílá klobása, Vinná klobása, Sváteční klobása ja Syrová klobása fyysis-kemiallista tilaa ja lisätä niiden sitoutumiskykyä erityisesti silloin, kun ne saatetaan markkinoille suojakaasuun pakattuna ja kun niiden säilyvyysaikaa on pidennetty. Hakijan mukaan näiden lisäaineiden teknologinen tarve asianomaisissa tšekkiläisissä raakalihavalmisteissa on samanlainen kuin raakalihavalmisteissa breakfast sausages ja Bräte, joiden osalta fosfaattien käyttö sallitaan asetuksen (EY) N:o 1333/2008 liitteessä II olevassa E osassa ryhmän 08.2 ”Raakalihavalmisteet sellaisina kuin ne määritellään asetuksessa (EY) N:o 853/2004” osalta.
            
            
               (5)Asetuksen (EY) N:o 1333/2008 johdanto-osan 7 kappaleessa säädetään, että elintarvikelisäaineiden hyväksymisessä olisi otettava huomioon myös muut tekijät, jotka ovat tarkasteltavan asian kannalta merkityksellisiä, mukaan lukien muun muassa perinteisiin liittyvät tekijät. Tämän vuoksi on aiheellista säilyttää joidenkin jäsenvaltioiden markkinoilla tiettyjä perinteisiä tuotteita edellyttäen, että elintarvikelisäaineiden käyttö kyseisissä tuotteissa on asetuksessa (EY) N:o 1333/2008 vahvistettujen yleisten ja erityisten edellytysten mukaista.
            
            
               (6)Jotta varmistetaan tämän asetuksen soveltamisalaan kuuluvien lisäaineiden käytön yhdenmukainen soveltaminen, asianomaiset tšekkiläiset raakalihavalmisteet kuvataan elintarvikelisäaineista annetun asetuksen (EY) N:o 1333/2008 liitteessä II olevan E osan elintarvikeryhmiä kuvaavissa ohjeissa
                  3
               .
            
            
               (7)Asetuksen (EY) N:o 1331/2008 3 artiklan 2 kohdan mukaan komissio pyytää Euroopan elintarviketurvallisuusviranomaiselta, jäljempänä ’elintarviketurvallisuusviranomainen’, lausunnon asetuksen (EY) N:o 1333/2008 liitteessä II esitetyn unionissa hyväksyttyjen elintarvikelisäaineiden luettelon saattamiseksi ajan tasalle, paitsi jos kyseisellä ajan tasalle saattamisella ei todennäköisesti ole vaikutusta ihmisten terveyteen. Fosfaattien käyttö elintarvikelisäaineina on sallittu lukuisissa eri elintarvikkeissa. Elintarvikealan tiedekomitea arvioi niiden turvallisuutta ja vahvisti siedettävän päiväsaannin enimmäismääräksi 70 mg painokiloa kohti fosforina ilmaistuna
                  4
               . Koska fosfaattien käytön laajentamista koskeva hakemus rajoittuu muutamiin erityisiin tuotteisiin, joita on käytetty perinteisesti, ei ole odotettavissa, että tämä laajentaminen vaikuttaisi merkittävästi kokonaisaltistumiseen fosfaateille. Näiden lisäaineiden käytön laajentamisessa on näin ollen kyse sellaisesta unionin luettelon ajan tasalle saattamisesta, jolla ei todennäköisesti ole vaikutusta ihmisten terveyteen, eikä elintarviketurvallisuusviranomaiselta tarvitse pyytää lausuntoa.
            
            
               (8)Asetuksen (EY) N:o 1333/2008 liitettä II olisi näin ollen muutettava.
            
            
               (9)Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
            
               ON HYVÄKSYNYT TÄMÄN ASETUKSEN:
            
            
               1 artikla
            
         
         
            
               Muutetaan asetuksen (EY) N:o 1333/2008 liite II tämän asetuksen liitteen mukaisesti. 
            
            
               2 artikla
            
            
               Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä 22.5.2017.
            
            
               
                     Komission puolesta
               
               
                     Puheenjohtaja
                     Jean-Claude JUNCKER
               
               
            
            
                     
                        
                           
                     
                  
               
         
         
            
                  
                     (1)
                  EUVL L 354, 31.12.2008, s. 16.
               
               
                  
                     (2)
                  Euroopan parlamentin ja neuvoston asetus (EY) N:o 1331/2008, annettu 16 päivänä joulukuuta 2008, elintarvikelisäaineiden, elintarvike-entsyymien ja elintarvikearomien yhtenäisestä hyväksymismenettelystä (EUVL L 354, 31.12.2008, s. 1).
               
               
                  
                     (3)
                  
                  http://ec.europa.eu/food/safety/food_improvement_agents/additives/eu_rules_en
                   
               
               
                  
                     (4)
                  Elintarvikealan tiedekomitean raportit, 25. sarja (s. 13), 1991.
               
            
      
    ---documentbreak--- 
      
         
         
            
               LIITE
            
            
               Korvataan asetuksen (EY) N:o 1333/2008 liitteessä II olevassa E osassa ryhmässä 08.2 ”Raakalihavalmisteet sellaisina kuin ne määritellään asetuksessa (EY) N:o 853/2004” fosforihappoa – fosfaatteja – di-, tri- ja polyfosfaatteja (E 338–452) koskeva kohta seuraavasti: 
            
            
               ”
            
            
                     
                  
                  
                     
                        E 338–452
                     
                  
                  
                     
                        Fosforihappo — fosfaatit — di-, tri- ja polyfosfaatit
                     
                  
                  
                     
                        5 000
                     
                  
                  
                     
                        (1) (4)
                     
                  
                  
                     
                        Ainoastaan breakfast sausages; tässä tuotteessa liha on jauhettu niin, että lihas ja rasvakudos ovat täysin hajonneet ja lihassäikeet yhdessä rasvan kanssa muodostavat emulsion, joka antaa tuotteelle sille tyypillisen ulkonäön; suomalainen harmaasuolattu joulukinkku, burger meat, joka sisältää kasviksia ja/tai viljaa vähintään 4 prosenttia lihaan sekoitettuna, Kasseler, Bräte, Surfleisch, toorvorst, šašlõkk, ahjupraad, Bílá klobása, Vinná klobása, Sváteční klobása ja Syrová klobása
                     
                  
               
               ”